Ronaldinho ble sør-amerikansk klubbmester
Olimpia fra Paraguay ble slått på straffer. De to lagene vant 2-0 i hver sin hjemmekamp. Dermed måtte finalen avgjøres på straffer, og der gikk Atletico Mineiro seirende av banen etter 4-3 i straffesparkkonkurransen.Kun seks andre fotballspillere har tidligere klart å bli mestere på to forskjellige kontinent: Brasilianerne Dida, Cafu og Roque Junior og argentinerne Carlos Tevez, Walter Samuel og Juan Pablo Sorin. I finalen ble forsvarsspilleren Leonardo Silva en viktig mann for vinnerlaget. Han scoret i ordinær tid, men satte også det fjerde straffesparket til Mineiro sikkert i mål. Deretter skjøt Matias Giminez Olimpias femte straffe i stolpen. Det startet en ellevill feiring blant cirka 60.000 Mineiro-tilhengere på tribunene. I returoppgjøret onsdag sto det 0-0 til pause. Det så altså lenge lovende ut for Olimpia som hadde en 2-0 ledelse å ri på fra den første kampen. Men Jo ga Mineiro ledelsen allerede ett minutt ut i annen omgang. Deretter økte Silva til 2-0 tre minutter før slutt, og de to lagene var like langt. Olimpias Julio Manzur måtte gå av banen etter å ha fått rødt kort fem minutter før slutten. Det gjorde at laget fra Paraguay måtte klare seg med ti mann gjennom begge ekstraomgangene.
Brasilianske Atletico Mineiro, med Ronaldinho på laget, gikk til topps i Libertadores Cup i fotball onsdag for aller første gang.